- हे भगवान। नहीं। - ऐल्विन?
धत् तेरे की।
ऐल्विन?
तुम मुझे बताओगे क्या हुआ है?
बस... मिस्टर शेल गॉर्डन को पता चल गया है
कि मैंने कुछ पैसों की हेराफेरी की थी, और...
क्या तुम्हारा जुआ खेलना काफ़ी नहीं था?
अब तुम दूसरे लोगों के दाँव चोरी कर रहे हो?
मर्वा, मैंने उसे पैसे दे दिए।
मुझसे झूठ मत बोलो।
मैंने उसे पैसे दे दिए।
तुम्हारी तुरही?
भगवान क़सम, ऐल्विन, अगर तुमने उस आदमी के लिए काम करना बंद नहीं किया
और तुम अपनी तुरही वापस नहीं लाए, तो मैं क्लीयो के साथ यह घर छोड़कर चली जाऊँगी।
जान?
जान? मर्वा?
मर्वा, मेरी बात तो सुनो।
तुम्हारे पास दस डॉलर कहाँ से आए?
पूरे साल चार्ली के साथ काम करके जमा किए हैं।
ओह, नहीं, नहीं।
तुम जानती हो तुम्हारा बाप दान नहीं लेता, है ना?
यह कोई दान नहीं है।
इसके लिए आपको काम करना पड़ेगा।
क्या कहा?
मुझे काम करना पड़ेगा?
- हाँ। चलिए। - ठीक है, मिस शेरवुड।
ठीक है।
देवियों और सज्जनों,
आपके सामने प्रस्तुत करते हुए मैं बहुत सम्मानित महसूस कर रहा हूँ,
- बेमिसाल क्लीयो शेरवुड को। - शुक्रिया।
और उनका साथ निभा रहे हैं, तुरही की आवाज़ निकाल रहे,
ऐल्विन शेरवुड।
हर सुबह मुझे चूमो
लाखों सालों तक
हर शाम मुझे अपने आग़ोश में लो
मुझसे कहो तुम मुझसे प्यार करते हो...
मैं, वॉलेस व्हाइट, देर रात की एक ख़ास ख़बर पेश कर रहा हूँ।
कल रात साढ़े दस बजे से कुछ ही देर बाद,
पार्षद मर्टल समर की हत्या करने की कोशिश की गई,
जिससे पूरा बॉल्टिमोर सकते में है।
हत्या की कोशिश करने वाले अभी भी आज़ाद हैं। पुलिस उनकी तलाश कर रही...
हो, हो, हो।
हो, हो।
- हैलो? - रेजी, मैं बोल रही हूँ, क्लीयो।
क्या हो रहा है?
तुम जानते हो क्या हो रहा है।
मर्टल समर घायल है।
ख़बरों के अनुसार उसकी टाँग में मामूली खरोंच आई है।
और मुझे इस बारे में कुछ नहीं पता है। ना ही तुम्हें।
उन्होंने अपनी गाड़ी मुझसे चलवाई थी।
तुम समझ रहे हो?
कोई जानता है तुम वहाँ थीं?
हाँ, कैरल कबूतरी जानती है।
और वे दोनों कमीने भी जिन्हें वह अपने साथ लाया था।
वह बंदा वहाँ लाल कनवर्टिबल में गया था, रेजी।
- ज़रा सुनिए। - क्या कहा तुमने?
- ज़रा सुनिए। - एक मिनट!
मैं इस बारे में शेल से बात करूँगी।
मैं होता तो ऐसा नहीं करता, क्लीयो।
मेरी बात याद रखना। तुम यही चाहती थीं, याद है ना?
तुम मिस्टर गॉर्डन का भरोसा जीतना चाहती थीं।
अब तुम्हें उन्हें यह दिखाना है कि उन्होंने कोई ग़लती नहीं की।
या उन्होंने ग़लती कर दी?
उन्होंने कोई ग़लती नहीं की है।
क्लीयो, इसमें उनका नाम नहीं आना चाहिए।
हालात शांत होने तक लोगों की नज़रों से दूर रहो और अपनी सामान्य ज़िंदगी जियो।
इस हफ़्ते छुट्टी मनाओ।
- माफ़ करना। - ठीक है!
भगवान।
जल्दी करो, क्लीयो। हम तुम्हारा इंतज़ार कर रहे थे।
- माफ़ करना, मैम। - बाप रे।
ठीक है। अब चलो।
- हे, चलो, इन फुलझड़ियों को देखकर आते हैं। - हाँ।
हे।
द जेन्युइन ड्रीम बुक
ब्लू बर्ड जैज़ बार
दी ऐफ़्रो
द स्टार
रंग
लॉरा लिपमैन की किताब पर आधारित
लेडी इन द लेक
गहने
हो, हो, हो।
मुझे उम्मीद नहीं थी कि इसमें इतना दर्द होगा।
आप लोगों में टैटू करवाना और कान छिदवाना मना नहीं है?
हाँ, हमें हमारे शरीरों को विकृत करना मना है
ताकि हमारे अंदर के भगवान का अनादर ना हो।
मुझे लगता था इसकी वजह शैतान को बाहर रखना है।
नहीं, शैतान को दूसरे छेद ज़्यादा पसंद हैं।
यह पूरी तरह से अंदर नहीं गया। मुझे यह अपने हाथ से अंदर घुसाना होगा।
लेखिका बनने के तुम्हारे सपनों ने तुम्हारी ज़िंदगी बर्बाद कर दी।
अब तुमने चाहा कि वही सपने तुम्हारी ज़िंदगी की कहानी दोबारा लिखें।
लेकिन तुम्हें इसमें मेरी लाश को घसीटने की क्या ज़रूरत थी?
द बॉल्टिमोर स्टार
मैं उस झरने के तल में सुरक्षित थी।
गुड मॉर्निंग, मैम। मैं आपकी क्या मदद कर सकती हूँ?
गुड मॉर्निंग। मैं...
मैं यहाँ बॉब बावर से मिलने आई हूँ।
आपने अपॉइंटमेंट लिया था?
वह मुझसे मिलकर बहुत ख़ुश होंगे।
और आपका नाम है?
मैडी श्वर्ट्ज़।
प्लीज़ वहाँ इंतज़ार कीजिए।
मिस्टर बावर। एक लड़की आपसे मिलने आई है।
उसका नाम मैडी श्वर्ट्ज़ है, लेकिन मुझे नहीं लगता उसे कुछ ख़ास काम होगा।
मिसेज़ श्वर्ट्ज़, सीधे हाथ पर आख़िरी डेस्क।
मैं आपकी क्या मदद कर सकता हूँ, मिसेज़ श्वर्ट्ज़?
लगता है मदद तो मैंने आपकी की है।
द स्टार बच्ची के क़त्ल का संदिग्ध
शुक्रिया।
और कुछ?
हाँ।
- मैंने आपके अख़बार में पढ़ा... - हाँ, बैठ ही जाइए।
...कि एक अश्वेत आदमी, जिसकी आँख ज़ख़्मी है,
उसे फ़िश स्टोर में टेसी डर्स्ट के साथ बात करते हुए देखा गया था।
आप भी ना। ऐसा स्टेफ़न ज़वाड्ज़्की की माँ ने कहा है।
शायद मुझे जाकर उससे बात करनी चाहिए, एक माँ को दूसरी माँ से,
हो सकता है इस कहानी में कुछ और पता चल जाए।
अगर हमें लगता इसमें एक माँ मदद कर सकती है,
तो हम एड्ना को भेजते, क्योंकि यह यहाँ हम सबकी माँ जैसी है।
सही कहा ना?
अपने डरपोक चमचों में से किसी को भेजो। मेरे पास बहुत काम है।
लग तो रहा है आपको अभी भी मेरी ज़रूरत है।
मैं समझने की कोशिश करता हूँ, मिसेज़ श्वर्ट्ज़...
मेरा नाम मैडी है।
आप चाहती हैं कि आप एक ऐसे गंभीर व्यावसायिक संस्थान के अंदर आएँ,
जिसमें हुनरमंद और अनुभवी लोग काम करते हैं
और बस ख़बरों पर काम करना शुरू कर दें।
और आपकी इकलौती योग्यता है एक माँ होना?
आपका नाम उस अख़बार पर इसलिए है
क्योंकि मैंने आपको एक ऐसा बढ़िया सुराग़ दिया जिससे आपको एक अनूठी ख़बर मिली।
नहीं, आपने मुझे भटकाया,
लेकिन मेरे पास इतना हुनर और अनुभव था कि मैंने उस भटकाव को अपने फ़ायदे में बदल दिया।
मेरे ख़याल से, इसका फिर भी यही मतलब है कि आप पर मेरा एक एहसान बकाया है, मिस्टर बावर।
बॉब। नहीं, मैं ख़बरों के व्यवसाय में हूँ, उपकार बाँटने के व्यवसाय में नहीं,
जो आप मुझसे करने के लिए कह रही हैं।
मेरे पास लिखने का अनुभव है।
आपके पोएट्री क्लब का या आपके स्कूल के अख़बार का?
आप अपना रेज़्यूमे लाई हैं?
मैं आपको बाहर तक छोड़कर आता, मैडी।
लेकिन आपको विश्वास हो या ना हो, मेरे पास बहुत काम है।
ग्लैडिस, मैंने किसका फ़ोन काटा था?
तुम नशे में हो या जेल में?
आपके समय के लिए आपका बहुत शुक्रिया।
डिअर स्टेफ़न,
मैं इस बात की सिर्फ़ कल्पना कर सकती हूँ कि तुम्हें इस समय कैसा महसूस हो रहा होगा।
मैं तुम्हें बताना चाहती हूँ कि हम में से कुछ लोग तुम्हारी स्थिति को लेकर तुमसे सहानुभूति रखते हैं।
मेरा नाम मैडी है और मैं ही वह इंसान हूँ जिसे झील में टेसी मिली थी।
हम मर्टल समर के साथ लाइव हैं,
जो अस्पताल से छुट्टी मिलने के बाद अपना पहला बयान देंगी।
कल, मेरे घर के बाहर मुझे मारने की कोशिश की गई।
गोली मेरे पैर में लगी,
लेकिन आज मैं उसी पैर पर खड़े होकर
इस चुनाव को लेकर अपनी प्रतिबद्धता को दोहराती हूँ।
मेरी मुहिम, मेरे समर्थक
और इस शहर के लोग बिल्कुल नहीं झुकेंगे।
उसकी मौत के बाद उसे सबसे पहले मैंने देखा था।
कहा जा रहा है कि उसे आख़िरी बार ज़िंदा देखने वाले तुम थे।
इससे मुझे लगता है कि हम किसी न किसी तरह आपस में जुड़े हुए हैं।
यही एहसास शायद तुम्हें भी होता होगा।
हमारी पुलिस इन कायर आदमियों को ढूँढ निकालेगी।
ऑपरेटर, क्या आप मुझे प्लीज़
क्लिफ़्टन टी. पर्किन्स मनोरोग अस्पताल का पता दे सकते हैं?
क्या मैं तुम्हें एक छोटी सी पेशकश दे सकती हूँ?
सुनकर देखते हैं।
मैंने देखा तुम्हारे पास बार के पीछे एक फ़ोन है।
अगर मैं तुम्हें हर मैसेज के लिए पाँच सेंट दूँ, तो क्या तुम मेरे फ़ोन उठाओगे?
पच्चीस सेंट की बात करो तो सोचूँगा।
क्या तुम यह बताए बिना फ़ोन का जवाब दे सकते हो कि यह फ़ोन द सिल्वर डॉलर का है?
क्या आप चाहती हैं कि मैं एक टाई भी पहनकर रखूँ, मैम?
यह बस तब तक के लिए, जब तक मेरे ख़ुद के अपार्टमेंट में फ़ोन नहीं लग जाता।
तुम यहाँ रहती हो?
इस इलाक़े में फ़ोन लगने में थोड़ा समय लग सकता है।
मैं दरअसल इसी इमारत में रहती हूँ।
तो फिर पड़ोसी होने के नाते, 30 सेंट में सौदा पक्का करते हैं।
यार, रोज़ सुबह। थोड़ी देर हाथ गर्म करता हूँ।
तुम्हें बस इसे इस तरह कसकर पकड़ना है।
देखो, यह तुम्हें अस्तबल में ले जाने की कोशिश करेगा।
तो तुम्हें...
इसे इस तरह उतारो और ऊपर से पकड़ो।
और खींचो।
और इसे पूरी तरह पीछे ले जाओ, वरना यह नीचे घिसटने लगेगी।
- यह चीज़... - अरे, सुनो।
आज देर तक काम कर रहे हो?
यहाँ क्या कर रहे हो, ठुल्ले भाई?
यहाँ कोई भी ग़लत काम नहीं हो रहा है।
तुम ज़बान संभालकर बात करो, टीथ।
कोई बात नहीं। अपने बेटे के सामने इसे बहादुरी दिखा लेने दो।
जून, क्या चल रहा है?
- सब ठीक है। - फूलों में अभी भी ताक़त है?
हद है, यार। तुम्हें हमसे क्या परेशानी है?
तुम जानते हो कि एसीडी को घोड़ों को इस हालत में देखना पसंद नहीं है, दोस्त।
ऐसा कुछ नहीं है, भाई।
तो अब वह भाई हो गया, हँ?
एसीडी को हम संभाल लेंगे।
और तुम शहर के सारे अस्तबलों में काम करने वाले लोगों से यह पूछो कि क्या उनके पास
इसकी कोई जानकारी है कि कल रात मर्टल समर को मारने की कोशिश किसने की, ठीक है?
मैं जानता हूँ तुम रेहड़ी वालों के कान बहुत तेज़ होते हैं।
यार, मैंने कहीं कुछ नहीं सुना है।
सुना तो है।
जैसे एक ऐसे बंदे के बारे में जिसने अस्पताल गए बिना अपने पिछवाड़े से बहुत सारे छर्रे
निकलवाने की कोशिश की हो।
यार, मैंने शायद किसी घोड़े के
डॉक्टर के बारे में सुना था जिसने किसी बेवक़ूफ़ के कूल्हे से कुछ गोलियाँ निकाली थीं।
बेवक़ूफ़ का कोई नाम है?
मिस्टर गॉर्डन?
स्लैपी कह रहा है कि आपने उसे आज रात होस्ट करने के लिए कहा है। यह बात सही है?
मिस्टर गॉर्डन।
तुम यहाँ कमबख़्त स्लैपी जॉनसन के बारे में बात करने तो नहीं आए हो।
मुझसे ग़लती हो गई कि मैंने वह काम उन जोकरों को सौंपा।
आपका नाम जाने बिना कोई और वह काम करने के लिए तैयार नहीं था।
तुम्हें पता है मैंने वह काम ख़ुद तुम्हें करने के लिए क्यों नहीं कहा?
क्योंकि आप मुझे बेटे की तरह चाहते हैं।
मैं तुम्हें बेटे की तरह चाहता हूँ।
सही कहा।
और मैं नहीं चाहता था कि उसका ख़ून तुम्हारे हाथों पर और बोझ तुम्हारे दिल पर पड़े।
लेकिन अब, मर्टल ने उनके चेहरे देख लिए।
उन लड़कों ने तुम्हें देख लिया था जब तुमने वहाँ पैसे पहुँचाए।
कोई फ़र्क़ नहीं पड़ता।
आपके ख़िलाफ़ एक शब्द भी बोलने से पहले मैं किसी पुल से कूदकर अपनी जान दे दूँगा।
जानता हूँ।
लेकिन तुम्हें गिरता हुआ देखकर मेरा दिल टूट जाएगा।
ट्रॉली रोको!
ट्रॉली रोको! रोको इसे! ट्रॉली रोको, प्लीज़!
- कार रोको। - कोई मदद करो!
कार रोको! कार रोको!
रोको...
लायनल।
बच्चे, ज़रा दिखाओ। ज़रा अपनी आँखें दिखाओ।
क्यों?
अपनी आँखें खोलो, बच्चे। मुझे देखने दो।
माँ?
मुझे और सोना है।
जानती हूँ।
हाँ, क्या?
क्या?
इसकी आँखें।
मुझे देखने दो।
देखो, मैं जानती हूँ तुम मेरी ज़्यादातर बातों से सहमत नहीं होती हो।
डॉक्टर इसके लिए जो कुछ कर सकते थे, वे कर चुके हैं।
समय आ गया है कि तुम मुझे नबी साहब को बुलाने दो, क्लीयो।
ईश्वर, ओह, ईश्वर, हम आपसे मुक्ति माँगते हैं।
आपका बेटा, लायनल, इसके परिवार के गुनाहों में इसका कोई हाथ नहीं है।
ईश्वर, इस परिवार पर अपनी कृपा का हाथ रखिए।
उनके दुःख का बोझ ख़ून की उस नदी में बह जाने दीजिए।
मेरे साथ दोहराओ।
हमारे पिता...
हमारे उपचारक...
- हमारे पिता... - हमारे पिता...
हमारे रक्षक...
- हमारे रक्षक... - हमारे रक्षक...
आमीन।
वहाँ जो आपने किया,
उससे मेरे बेटे को कुछ मदद मिलेगी या यह सिर्फ़ उम्मीद बनाए रखने के लिए था?
सिकल सेल का कोई इलाज नहीं है, यूनेटा। तुम यह बात जानती हो।
लेकिन तुम्हारे पास अभी भी उसे बचाने की ताक़त है।
मैं उसे कैसे बचा सकती हूँ?
ईश्वर की सेवा में अपना समर्पण दिखाओ।
दसवाँ भाग।
उनके चर्च को दान करो और ऐसा बीज बोओ, जिसका फल एक चमत्कार के रूप में मिले।
ईश्वर को कितने की ज़रूरत है?
ईश्वर को कोई ज़रूरत नहीं है।
ईश्वर सम्पूर्ण है।
और तुम्हारे बेटे के प्रति उनका प्यार असीमित है।
सवाल यह है कि तुम्हारे लिए तुम्हारे बेटे की क्या क़ीमत है?
तुम क्या बलिदान देने के लिए तैयार हो?
आप जा सकते हैं, नबी साहब।
यूनेटा?
मैंने बदलाव के लिए राजनेता की तरफ़ देखा।
मैंने सुरक्षा के लिए दलाल की तरफ़ देखा।
मैंने मोक्ष के लिए उपदेशक की तरफ़ देखा।
लेकिन अंत में। मैं बिल्कुल अकेली थी।
मैं डूब रही थी, मैडी।
द जेन्युइन ड्रीम बुक
और मेरे मन में बस यही ख़याल आता रहा कि मैं डूबने के ही लायक़ थी।
मैंने आज रात एक सपना देखा।
अच्छा?
पूरा शहर जल गया था।
स्ट्रीटकार ख़राब, बंद पड़ी थीं।
फिर मैंने एक मेमना देखा...
"ख़ुशी जाएगी और दौलत आएगी।"
"दो सौ इक्कीस।"
मुझे तो यह काफ़ी अच्छा नंबर लग रहा है।
ठीक है, 221 पर दस डॉलर।
अगर मैं जीत गया तो मैं अपनी तुरही वापस पा सकता हूँ...
मेरे परिवार में हर किसी के पास बंदूक थी।
मेरी माँ के पास तीन थीं। लोग उन्हें बंदूकें दे जाते थे।
और वह ले लेती थीं! लोग उन्हें यूँ ही बंदूकें दे जाते थे।
तुम क्या कर रही हो?
मैंने कहा था आज रात नज़रों में मत आना। आज तुम्हारी छुट्टी है।
आज डोरा की आख़िरी रात है।
लड़की को थोड़े मज़े करने दो।
अमीर लोगों को ज़मीन मिलती है।
ग़रीब लोगों को विरासत में बंदूकें और लोहे की कढ़ाइयाँ मिलती हैं। मैं खाना नहीं बनाता।
क्या मुझे एक वॉडका मार्टिनी मिलेगी, सुंदर से हरे जैतून के साथ?
अब तुम पियोगी भी?
"यह घड़ी बहुत अच्छी है।" और तुमने कहा, "तुम्हें यह घड़ी पसंद है?
मेरे दादा ने मरने से पहले मेरे लिए यह घड़ी छोड़ी थी।"
और मैं सोच रहा हूँ, "धत् तेरे की, मेरे दादा ने तो मेरे लिए बंदूक छोड़ी थी।"
"अपनी यह कमबख़्त घड़ी मुझे दे दो!"
तो बंदूक के धमाकों से याद आया, देवियों और सज्जनों, इस स्टेज पर आने वाली
- अगली परफ़ॉर्मर धमाकेदार है... - क्लीयो।
...और उसे परिचय की कोई ज़रूरत नहीं है।
मुझे इसकी ज़रूरत थी।
यह फ़ेरो में परफ़ॉर्म करने का उसका आख़िरी हफ़्ता है,
क्योंकि वह आप सब अश्वेत कमबख़्तों को छोड़कर पैरिस जा रही है।
आप सब ज़ोर से तालियाँ बजाइए। स्वागत कीजिए, डोरा कार्टर का!
यह हुई ना बात!
शुक्रिया, स्लैपी।
आप सब जानते हैं मैं खुलकर बोलती हूँ।
मुझे कुछ ऐसे बहुत अच्छे दोस्त मिले हैं जो मेरे सुख-दुःख में मेरे साथ रहे हैं,
लेकिन आज रात मैं आप सबको नाचते हुए देखना चाहती हूँ।
अब, मैं चाहती हूँ आप डोरा को इस तरह याद रखें।
शुरू करो, जान।
हाँ
तवज्जो चाहती एक औरत है जिसने लाल पोशाक पहनी है
वह कॉफ़ी पीती है
तवज्जो चाहती एक औरत है वह चाय पीती है
वह कॉफ़ी पीती है और फिर घर चली जाती है
तवज्जो चाहती एक औरत है
जिसने हरी पोशाक पहनी है
वह सुनहरी सिलाई वाले रेशम के मोज़े पहनती है
तवज्जो चाहती एक औरत है
जिसने लाल पोशाक पहनी है
वह एक आदमी के होश उड़ा देती है
तवज्जो चाहती एक औरत है
जिसने काली पोशाक पहनी है
एक हज़ार डॉलर के लिए वह विलाप करती है और आहें भरती है
तवज्जो चाहती एक औरत है
कमर मटकाती है, कमर मटकाती है
बिल्ली की तरह घुरघुराती है आदमी की तरफ़ आँखें मटकाती है
और वह जवाब में आँखें मटकाता है
तवज्जो चाहती एक औरत है
अपनी जेबें ख़ाली करता है और अपना दिन बर्बाद करता है
आदमी को ख़ुद से प्यार करने पर मजबूर करती है और उड़कर दूर चली जाती है
औरत, यह
क्या मैंने कुछ ग़लत काम किया है, ऑफ़िसर?
औरत, यह
तवज्जो चाहती एक औरत है
अपनी जेबें ख़ाली करता है और अपना दिन बर्बाद करता है
आदमी को ख़ुद से प्यार करने पर मजबूर करती है
फिर वह पक्का उड़कर दूर चली जाती है
उड़ जाती है
वह पक्का उड़ जाती है
माफ़ करना, कल रात मैं ज़्यादा सो नहीं पाई।
लेकिन फ़िक्र मत कीजिए, आपका लड़का रेजी आपके लिए सब कुछ ठीक कर देगा।
है ना, रेजी?
ठीक है, चलो, लीयो। बहुत चक्कर खा लिए। ठीक है।
तुम काफ़ी नाच चुकी हो।
- तुम्हें क्या परेशानी है, यार? - मुझे हाथ मत लगाओ।
मेरी परेशानी यह है कि तुम मेरी पत्नी को छूए जा रहे हो।
- अरे, यार। - चलो, यहाँ से निकलते हैं।
फिर मिलेंगे, रेजी।
आख़िर हो क्या रहा है?
वह पक्का उड़ जाती है
तुम्हें जलन हो रही है।
उसकी उम्र ही क्या थी? उसकी उम्र लगभग 23 साल होगी, लेकिन मैं उसे पसंद आ गई थी।
तवज्जो चाहती एक औरत है तवज्जो चाहती
जिसने लाल पोशाक पहनी है तवज्जो चाहती
वह एक आदमी के होश उड़ा देती है
तवज्जो चाहती एक और...
बिल्ली की तरह घुरघुराती है
आदमी की तरफ़ आँखें मटकाती है और वह जवाब में आँखें मटका...
ओह, यार, यार, यार।
एकदम बढ़िया। चलो।
तुमने शेल से क्या कहा था?
तुम मेरी बात सुन रही हो, लीयो? तुमने आख़िर शेल से क्या कहा था?
आओ ना, मेरे साथ नाचो।
तुम इतने अकड़ू क्यों हो?
मेरे जैसे बनो।
नाचो ना।
- तुम्हें आख़िर हो क्या गया है? - चलो भी, मेरे साथ नाचो।
मुझे घुमाओ, चलो।
- मैं तुमसे एक सवाल पूछ रहा हूँ। - अगर तुम मुझे घुमाओगे तो मैं जवाब दूँगी।
शेल ने क्या कहा था?
मुझे कम्बल दो। मुझे अकेला छोड़ दो।
मुझे कम्बल दो। चलो, स्लैप।
पीछे जाओ।
मैं सोफ़े पर सो जाऊँगा।
शांत हो जाओ!
जान?
कोई बात नहीं।
उसने क्या किया, जान?
चलो। मेरे साथ सेक्स करो, स्लैप। आ जाओ, प्लीज़।
- नहीं। - आओ, स्लैप। मेरे साथ सेक्स करो, प्लीज़।
- प्लीज़, स्लैप। - जान, नहीं, इस तरह नहीं।
मुझे बताओ क्या हो रहा है, जान।
नहीं।
मुझे बताओ क्या हुआ है?
क्या शेल ने तुम्हें किसी मुसीबत में डाला?
तुमने क्या किया?
शेल के साथ क्या हुआ, इससे क्या फ़र्क़ पड़ता है?
क्या फ़र्क़ पड़ता है, जबकि हमारा बेटा मरने वाला हो?
हमें यह पहले से पता था, क्लीयो।
कोई बात नहीं।
- नहीं। मैंने उम्मीद बांध ली थी। - क्लीयो, कोई बात नहीं।
मैं बहुत शर्मिंदा हूँ।
शर्मिंदा होने की कोई बात नहीं। क्यों?
उम्मीद रखना अच्छी बात है।
आज मैं नबी साहब से मिली।
उन्होंने कहा वह कुछ नहीं कर सकते।
कुछ नहीं कर सकते।
लेकिन मुझसे पैसे ले सकते हैं।
हम कोई और डॉक्टर वग़ैरह ढूँढेंगे।
हम?
यहाँ "हम" जैसा कुछ नहीं है।
यहाँ बस तुम और तुम्हारे कमबख़्त सपने हैं।
मुझसे ऐसा मत कहो।
मुझे सपने देखने के लिए सिर्फ़ इसलिए दोष मत दो...
क्योंकि तुमने अपना सपना छोड़ दिया।
तुम चाहते हो मैं सपना देखूँ जबकि मैं साँस भी नहीं ले पा रही हूँ।
- माफ़ कर दो। मुझे माफ़ कर दो। - स्लैप, मैं साँस भी नहीं...
- मैं साँस भी नहीं ले पा रही हूँ। - लीयो, मैं यहीं हूँ।
मैं यहीं हूँ। हे।
मैं यहीं तुम्हारे साथ हूँ। मुझे माफ़ कर दो।
प्लीज़, लीयो, अब मुझे डर लगने लगा है, लीयो।
लीयो?
हे, चलो, लड़ते नहीं हैं।
प्लीज़, जान।
चलो, लड़ते नहीं हैं। ठीक है?
ओह, भगवान।
जानती हूँ। मैं बहुत ख़राब माँ हूँ।
क्या आप गम चबा रही हैं?
मुझे माफ़ कर दो।
मैं देर से जागी और फिर मेरे हबकैप्स चोरी हो गए।
अच्छा, बॉटम में?
इसकी तो उम्मीद ही नहीं थी।
तुम्हें वहाँ आकर मुझसे मिलना चाहिए। वह पहले से काफ़ी अच्छा हो गया है।
नहीं। शुक्रिया।
वाह। यहाँ तो बहुत भीड़ है।
हाँ। कुछ माँएँ अपने बेटों के कॉलेज के दाख़िले को लेकर चिंतित हैं,
ताकि उन्हें वियतनाम युद्ध में ना भेज दिया जाए।
मुझे नहीं लगता कि शिक्षा युद्ध की अनिवार्य भर्ती से बचने का कोई तरीक़ा है।
यह लो।
मुझे उम्मीद है, मतलब, अगर तुम्हें इतनी फ़िक्र है,
तो तुम्हें सड़कों पर उतरकर आंदोलन करना चाहिए।
मेरे पास एक आइडिया है।
आप सड़कों पर उतरकर आंदोलन क्यों नहीं करतीं?
मैं बस इतना कह रही हूँ कि यह बहुत अच्छा होगा अगर तुम किसी चीज़ को लेकर शिद्दत से काम करो।
देखिए, मेरे आसपास बहुत सारे क्रांतिकारी हैं।
- पर पता है मैं क्या चीज़ शिद्दत से चाहता हूँ? - क्या?
आप पाँच मिनट के लिए मुझे उपदेश देना बंद कर दें।
हमारे घर का मोड़ पीछे चला गया।
हम घर नहीं जा रहे हैं।
अगर चाहो तो कार में ही रह सकते हो।
...दौड़ शुरू होने के बाद।
तो अब हम क्या करेंगे?
पाँच बजे की दौड़ से पहले वे हाउस कॉल लेनी पड़ेंगी।
सही कहा, बच्चे। सही कहा।
मुझे मत छूओ, मीठे कहीं के।
तुम ऑफ़िसर डेविस कहोगे, स्पॉन्ज।
तुम्हारे पिछवाड़े में छर्रा अभी भी है?
- क्या बकवास है! - थोड़े छर्रे मैं निकाल देता हूँ।
और मैं ऑफ़िसर डेविस से कहूँगा कि इनके हाथ में जो सबूत है,
यह इसे उस पुलिस थाने तक लेकर चलें
और हम वहाँ यही बताएँगे कि सभासद समर की हत्या की योजना तुमने बनाई थी।
- समझ आया, बेटा? - यार, मुझे उस बारे में कुछ नहीं पता...
हद है और हम दोनों जानते हैं कि तुम्हारे पास इतना दिमाग़ नहीं है, स्पॉन्ज।
- तो हमें बता दो कि यह काम तुमसे किसने करवाया! - ठीक है। वह एक औरत थी।
- औरत? कौन थी वह? - पता नहीं, यार... धत् तेरे की।
क़सम से। सच में क़सम से कह रहा हूँ, मुझे नहीं... वह अश्वेत थी।
- अश्वेत के अलावा कुछ और भी बताओ, यार। - वह सुंदर थी।
उसने एक सुंदर पाउडर ब्लू रंग का कोट पहना हुआ था।
काफ़ी महँगा रहा होगा।
चाय पियोगे?
नहीं, शुक्रिया।
पता है, तुम बैठ सकते हो।
यह ज़्यादा बड़ा नहीं है, लेकिन अब मैं यहीं रहती हूँ।
यहाँ मेरा एक छोटा सा पलंग है, मेरी छोटी सी रसोई है...
हाँ, मुझे दिख रहा है, मॉम।
मत करो।
- पता नहीं मिल्टन क्या कहेगा। - आपका मतलब है डैड?
- अब आप उन्हें मिल्टन कहकर बुलाने वाली हैं? - मतलब, उसका नाम यही है।
क्या यह जगह वाक़ई इतनी बुरी है?
यहाँ अजीब सी महक आ रही है।
यहाँ की महक बस अलग है।
अगर तुम यहाँ अक्सर रुकने लगो, तो हो सकता है यहाँ से तुम्हारी महक आने लगे।
तुम्हें इसकी आदत पड़ जाएगी, और हो सकता है यहाँ से घर जैसी महक आने लगे।
यहाँ घर जैसी महक कभी नहीं आएगी, क्योंकि डैड यहाँ नहीं हैं।
क्या मैं तुम्हारे लिए उसका फ़्लोरिस नंबर 89 परफ़्यूम स्प्रे करूँ?
पता है मिल्टन ने वह परफ़्यूम तब लगाना शुरू किया था जब तुम चार साल के थे
और उसने कहीं पढ़ा था कि जेम्स बॉन्ड वही परफ़्यूम लगता है?
तुम उसके जैसे उबाऊ मत बनो, सेथ।
- डैड उबाऊ नहीं हैं। - तुम...
- उबाऊ तो आप हैं। - नई महक को अपनाओ। नए अनुभवों को भी।
यहाँ इस नीग्रो लोगों के शहर में एक बनावटी रोमांच-यात्रा पर निकली हुई हैं।
यक़ीन नहीं होता कि आपने इस कचरे के लिए हमें छोड़ दिया।
मैंने तुम्हें नहीं छोड़ा।
मैं तुमसे प्यार करती हूँ।
मैं तुम्हारे साथ समय बिताना चाहती हूँ, लेकिन तुम मिल्टन के साथ रहने पर ज़ोर देते रहते हो।
मॉम, उन्हें नाम से बुलाना बंद कीजिए।
तुम बहुत स्वार्थी हो।
- आप... मैं, स्वार्थी? - अब तुम बच्चे नहीं हो।
मैं मुश्किल दौर से गुज़र रही हूँ
और तुम्हें सिर्फ़ अपने आराम की परवाह है। बिल्कुल मिल्टन की तरह।
तुम दोनों एक जैसे हो। मुझे समझ नहीं आता क्यों।
- क्यों? आपको समझ क्यों नहीं आता? - पता नहीं।
- यह समझने में इतनी मुश्किल क्या है? - मैं यह कभी नहीं समझ पाई। मैं कभ...
- आप क्यों नहीं समझ सकतीं? - सेथ, बस करो।
- नहीं, मुझे बताइए। - बस करो।
- आपको मेरे बारे में क्या समझ नहीं आता? - बस करो... भूल...
क्यों? मुझे बताइए, आपको इस बारे में क्या समझ नहीं आता?
वह तुम्हारा बाप नहीं है!
मुझे माफ़ कर दो... मुझे माफ़ कर दो।
यक़ीन नहीं होता मैंने यह कह दिया।
मैं...
मैं नहीं...
मैं बस ग़ुस्से में थी।
मैं बस यह चाहती हूँ कि तुम यह जानो कि तुम क्या बन सकते हो
और तुम क्या कर सकते हो।
मुझे माफ़ कर दो। मुझे...
क्या, उस आदमी के जैसा कुछ, जिसके साथ आपके सम्बन्ध थे,
जिसका नाम तक अपनी डायरी में लिखने की आपने ज़हमत नहीं उठाई?
तुमने मेरी डायरी पढ़ीं?
आपने बिना किसी ताले वग़ैरह के उन्हें अपनी अलमारी में छोड़ रखा था।
अगर आप चाहती थीं कोई उन्हें ना पढ़े, तो उन्हें किसी ऐसी जगह रखतीं
- जहाँ उन्हें ढूँढना मुश्किल... - कब?
कब? तुमने मेरी डायरी कब पढ़ीं?
मेरे बार मिट्ज़्वा से एक दिन पहले।
मुझे लगा...
मुझे लगा भगवान मेरी परीक्षा वग़ैरह ले रहे हैं। मैं...
मैं उन पन्नों को फाड़कर फेंक देना चाहता था, ताकि डैड उन्हें ना पढ़ पाएँ,
लेकिन फिर आपको पता चल जाता कि मैंने उन्हें पढ़ लिया है। तो मैं वह नहीं कर सका।
तो मैं बस उस सच के साथ जी...
मुझे इस डर में जीने की आदत हो गई है कि डैड को पता चल जाएगा और वह हमें छोड़कर चले जाएँगे और...
मुझे माफ़ कर दो।
और फिर कमबख़्त आप हमें छोड़कर चली गईं...
आप हमें छोड़कर चली गईं।
आप मुझे स्वार्थी कह रही हैं?
मुझे नहीं...
मुझे नहीं पता मैं कौन हूँ।
और मुझे नहीं पता मेरे असली पिता कौन हैं। और मैं...
और मुझे कोई परवाह भी नहीं है क्योंकि मेरे पास एक पिता हैं।
बेशक।
आज उन्हें जितना चाहे, मिल्टन कहकर बुला लें, लेकिन वह मेरे डैड हैं।
- ठीक है। - एक पिता के रूप में मुझे सिर्फ़ उनकी ज़रूरत है।
ठीक है।
तो, क्या मैं अब प्लीज़ घर जा सकता हूँ?
जब एक औरत अपनी ज़िंदगी की पुरानी यादों का सफ़र शुरू करती है,
और उसका सामना भुला दिए गए झूठों,
गुम हो चुकी यादों और टूट चुके वादों से होता है,
तब उसे एहसास होता है कि वह अपने आसपास के उन लोगों के लिए कितनी ख़तरनाक थी,
जो समझते थे कि वह ख़ुद को जानती है।
मिस क्लीयोपैट्रा।
कहना पड़ेगा, उस बार के पीछे छुपकर तुम्हारी आधी सुंदरता छुप जाती है।
- तुम्हें क्या चाहिए, ऑफ़िसर प्लैट? - ठीक है, तो...
क्लीयो, सब कुछ ठीक तो है ना?
हाँ। बस थोड़ी देर की बात है। यह मेरे दोस्त हैं, मिस जीन।
हे, मिस जीन।
मैंने उन जोकरों में से एक को ढूँढ लिया है, जिन्होंने मिसेज़ समर को मारने की कोशिश की थी।
वह यह तो नहीं बता सका कि उसे यह काम किसने दिया था, पर वह यह जानता था कि पैसे किसने पहुँचाए थे।
उसने कहा तुम कार भी चलाकर ले गई थीं, क्लीयो।
मुझे नहीं पता तुम क्या बात कर रहे हो, ऑफ़िसर प्लैट।
फिर हम फ़ेरो में मिल सकते हैं।
हम यह बातचीत मिस्टर गॉर्डन के सामने कर सकते हैं, ठीक है?
या तुम मेरी मदद कर सकती हो और मैं, जब तक हो सकेगा, तुम्हारा नाम इससे बाहर रखूँगा।
उनके लिए तुम बस एक समस्या हो, ठीक है? हम दोनों यह बात जानते हैं।
और मैं उस बारे में तो कुछ नहीं कर सकता, पर मैं तुम्हें कुछ समय की मोहलत दिलवा सकता हूँ।
तुम समझ रही हो?
लाल बुइक स्काईलार्क।
बीएम-8488।
- शुक्रिया, क्लीयो। - ऑफ़िसर प्लैट?
जब वह मोहलत ख़त्म हो जाएगी, तब क्या होगा?
हम दोनों जानते हैं तुम्हें किसने भेजा था, क्लीयो।
तुम पुलिस थाने आकर हमें उसके बारे में बताओ, और हम सुनिश्चित करेंगे कि तुम्हें कोई नुक़सान ना पहुँचे।
- हमें? - हाँ।
- पुलिस को? - हाँ।
वही पुलिस जो तुम्हारे साथी को हर हफ़्ते एक मोटा लिफ़ाफ़ा लेने के लिए भेजती है?
मुझे नहीं पता तुम क्या कह रही हो, क्लीयो,
लेकिन जानकारी के लिए शुक्रिया।
मैं तुमसे जल्दी मिलूँगा।
बाय, मिस जीन। शुक्रिया।
मैडी मॉर्गेनस्टर्न 714 हॉफ़मैन स्ट्रीट
क्लिफ़र्ड टी. पर्किन्स सरकारी अस्पताल
ओह, मिसेज़ श्वर्ट्ज़।
अब क्या हो गया? मैं बहुत थका हुआ हूँ।
मैंने स्टेफ़न ज़वाड्ज़्की को एक ख़त लिखा था।
बधाई हो।
उसने मुझे ख़त का जवाब दिया है।
यह एक ख़बर है।
"पाइक्सविल की गृहिणी को एक नया पत्र-मित्र मिला।"
- यह ख़बर तो बहुत काम की है। - ठीक है।
मैं इसे "द बीकन" या "द सन" के पास ले जाती हूँ।
वे शायद इसके लिए एक बेहतर हेडलाइन भी बना लेंगे।
रुको। हे, हे, हे।
ठीक है, यह एक ख़बर है।
इसमें लेखक का नाम मेरा होगा।
आप इसका शोध करने और इसे लिखने में मदद करिए, आपका नाम सहयोगी के तौर पर दे दिया जाएगा।
मैं ज़्यादा से ज़्यादा यही कर सकता हूँ।
मुझे पेशगी चाहिए।
वाइंस्टीन्स ज्वैलर
ठीक है।
मैडी।
आपको ऑफ़िसर बॉस्को याद होंगे।
- मुझे जॉनी कहकर बुलाइए। - ऑफ़िसर, सब ठीक तो है ना?
वर्दी पहनने का यही नुक़सान है।
लोग जैसे ही आपको देखते हैं, वे मान लेते हैं कि कुछ गड़बड़ होगी।
मैं बस अपनी गश्त पर हूँ।
क्या हाल हैं आपके, मिस श्वर्ट्ज़?
मेरे हाल इससे बेहतर कभी नहीं थे।
अच्छा?
क्योंकि जूडिथ ने कुछ ज़िक्र किया था कि कुछ हफ़्ते पहले आपके अपार्टमेंट में
चोरी हो गई थी।
वह स्थिति संभाल ली गई थी। आप उसकी चिंता मत करिए।
मुझे यक़ीन है आपके पास तो हल करने के लिए काफ़ी बड़ी समस्याएँ होंगी।
मुझे यह सुनकर ख़ुशी हुई।
ओह, भगवान। ये बालियाँ भी ना।
- तुम्हारे पास इन्फ़ेक्शन रोकने के लिए कुछ है या... - हाँ।
मैंने हाल ही में अपने कान छिदवाए थे और इनका दर्द कम ही नहीं हो रहा है।
बाप रे।
तो, मोहतरमाओं, आप अपने दुखते कानों को देखिए, मैं चलता हूँ।
यह तो निश्चित ही मेरे अधिकार क्षेत्र से बाहर है।
आपका दिन अच्छा बीते, ऑफ़िसर।
आपका भी, मिस श्वर्ट्ज़।
जूडिथ।
वह तुम्हें डेट पर ले जाने के लिए पूछ रहा था, है ना?
मुझे लगता है यह उसकी आप तक पहुँचने की एक अजीब सी योजना है।
नहीं, प्लीज़।
मुझे लगता है मेरे अंदर का भगवान दूषित हो चुका है।
लेकिन...
उसने "द बॉल्टिमोर स्टार" से मिले
एक पेशगी चेक के ज़रिए किराए का इंतज़ाम कर दिया है।
मैडी।
बस, ठीक है।
मुझे आप पर गर्व है, मैडी।
जलन भी हो रही है, लेकिन गर्व भी है।
हद है। तुम मुझे देख रहे हो। तुम मुस्कुरा सकते हो।
तुम बस इसलिए नाराज़ हो कि तुम्हारी माँ अभी भी बढ़िया खेल सकती है।
ताज्जुब है कि तुम लॉटरी खेलने नहीं गए।
मैं मज़ाक़ कर रही हूँ। मुझे माफ़ कर दो।
तुम कभी किसी ऐसे इंसान से मिले हो जिसने लॉटरी में काफ़ी पैसे जीते हों?
- कौन? - आप।
हाँ। लगता है चार्ली तुम्हें सब कुछ बताता है, हँ?
मैंने एक सपना देखा था और मैंने अपने डैडी से अपने सारे पैसे उस सपने पर लगवाए थे
और मैं जीत गई थी।
हाँ, लेकिन वह सारे पैसे लेकर चले गए।
सच में।
फिर भी मैं अपने डैडी से प्यार करती हूँ।
मुझे तुम्हारी ज़रूरत है, टेडी।
मैं आख़िरी बार लॉटरी खेलने जा रही हूँ, लेकिन तुम यह बात ओल्ड चार्ली को मत बताना।
मैं चाहती हूँ कि तुम मुझे कुछ उन लोगों के बारे में बताओ जो तुम्हारे साथ दाँव लगाते हैं।
ठीक है।
उसने आज तक एक भी दाँव नहीं छोड़ा।
मतलब, वह वहाँ हमेशा समय पर आ...
गॉर्डियन
- कौन है? - मैं हूँ, क्लीयो।
भाड़ में जाओ, क्लीयो।
मैं अंदर आ रही हूँ।
उस कमबख़्त नामर्द कमीने क्लेरेंस ने तुम्हें एक कमबख़्त चाबी भी दे दी?
तुमने एक छोटे से सवाल में इतनी सारी गालियाँ दे दीं।
रख लो।
मैं वैसे भी यहाँ से दफ़ा हो रही हूँ।
फिर तुम आख़िर नशा किसलिए कर रही हो, डोरा?
शेल की तरफ़ से विदाई का एक छोटा सा तोहफ़ा।
डोरा, मैं चाहती हूँ तुम मेरी बात ध्यान से सुनो।
मुझे तुम्हारी ज़रूरत है।
मैंने रेजी को बुलाया है और वह आ रहा है...
जान।
यह ठीक है, रेजी। रहने दो।
तुम्हें इस औरत की हालत ठीक लग रही है?
बकवास करना बंद करो, रेजी।
अगर तुम्हें वाक़ई इसे इस हालत में देखना पसंद नहीं होता, तो तुम अपने बॉस से कहते।
वह इसे इस हालत में तुम्हारे लिए ही रखता है ना?
- मुझसे ज़बान संभालकर बात करना, क्लीयो। - यह फँस गई है। यह यहाँ से नहीं जा सकती।
हाँ, तुम्हारे इशारों पर नाचने के लिए, जब भी कभी तुम चाहो कि यह...
मैंने कहा ज़बान संभालकर, क्लीयो!
शेल को नहीं पता, है ना?
क्या?
कि तुमने लिफ़ाफ़ा देकर मुझे भेजा था।
जब मैंने उनसे कहा कि तुम सब कुछ ठीक कर दोगे, तो उन्हें कोई अंदाज़ा नहीं था मैं किस बारे में बात कर रही हूँ।
है ना?
मुझे लगा ही था!
- तुमने मुझे वहाँ क्यों भेजा, रेजी? - मैं अपनी...
मैं अपनी जान बचाने की कोशिश कर रहा था, क्लीयो।
- मुझे करना पड़ा। - भगवान।
अगर मैं डूबी, रेजी,
तो मेरे साथ तुम भी डूबोगे।
तुम समझ रहे हो?
या फिर तुम मेरी मदद करो, ताकि हम दोनों डूबने से बच सकें।
तुम क्या चाहती हो?
मैंने लाल किताबें देखी थीं।
मैं जानती हूँ कि शेल पिम्लिको के स्कोरबोर्ड में हेराफेरी करते हैं,
ताकि जब पूरा शहर सैंटा की सालगिरह पर
दाँव लगा रहा होगा, तब दौड़ का दाँव 315 पर ख़त्म होगा।
मैंने खाते पर तुम्हारा साइन देखा था।
तुम वह नंबर जानते हो जो शेल उन्हें देते हैं।
तुम वह नंबर मुझे दे दो, मैं एक दाँव लगाऊँगी, इसके बारे में किसी को कुछ पता नहीं चलेगा।
और फिर मैं ग़ायब हो जाऊँगी।
ग़ायब हो जाओगी?
तुम्हारे बच्चों का क्या? तुम यूँ ही अपने बेटों को छोड़कर चली जाओगी?
अब तुम्हें मेरे बच्चों की फ़िक्र हो रही है, रेजी?
एक पर 600 के दाँव पर, मुझे 50 डॉलर के 30,000 मिलेंगे और मैं...
रेजी, मैं उसका 10 प्रतिशत तुम्हें दे दूँगी।
अह-अह, अच्छा? मुझे कुछ नहीं चाहिए।
- क्योंकि तुम गॉर्डन के वफ़ादार हो, हँ? - मुझे परेशान मत करो, क्लीयो!
तुम दोनों आख़िर कर क्या रहे हो?
डोरा, जान, सुनो।
रेजी को देखो। रेजी को देखो।
देखो, अभी इस वक़्त, यह सोच रहा है कि अगर यह मुझसे छुटकारा पा ले,
तो इसकी ज़िंदगी आसान हो जाएगी।
- तुमसे छुटकारा पा ले से तुम्हारा क्या मतलब... - डोरा,
हो सकता है रेजी मुझे मार दे।
तो अगर मैं मर जाती हूँ, तो समझ जाना मुझे किसने मारा होगा।
नहीं। रेजी, तुम क्यों...
बशर्ते तुम हम दोनों को ही ना मारना चाहो।
उसने क्या किया है...
रेजी, तुम मुझे वह नंबर लाकर दो।
आ जाओ।
हे, वह यहाँ है।
बावर। अंदर आ जाओ।
डॉ. कॉर्नब्लैट, यह मार्जरी श्वर्ट्ज़ हैं।
- मैडेलिन। - माफ़ करना। मैडेलिन श्वर्ट्ज़।
और मुझे अपना शादी से पहले का नाम, मॉर्गेनस्टर्न ज़्यादा पसंद है।
ठीक है, मुझे यह नहीं पता था। यह हैं मैडेलिन मॉर्गेनस्टर्न।
आपसे मिलकर अच्छा लगा, मिसेज़ मॉर्निंग स्टार। तुम्हें पता था मुझे जर्मन आती है?
मुझे तुम्हारे किसी भी काम पर ताज्जुब नहीं होता।
यह डॉ. कॉर्नब्लैट हैं। यह चिकित्सीय जाँचकर्ता हैं।
- क्या तुमने इन्हें मेरी दीवार दिखाई? - माफ़ करना।
नहीं, मेरे दिमाग़ से निकल गया। बाहर जाते समय दिखा दूँगा।
डॉक्टर साहब एलए से हैं,
और इन्होंने जॉर्ज रीव्स,
- थेल्मा टॉड, मैरिलिन मनरो के शवों की जाँच की थी... - वाह।
वैसे, हर कोई अंदर से एक जैसा होता है।
मैंने भी यही सुना है।
डॉ. कॉर्नब्लैट, क्या कोई असामान्य बात थी या...
हे, कुछ भी ऐसा जो तुमने उस डर्स्ट परिवार की लड़की के शव में देखा हो,
जो मीडिया के सामने नहीं आया हो या...
जो बजरी मुझे मिली थी, उससे उसका क़ातिल पकड़ा गया। मैंने वह देखी थी।
क्या कोई और भी चीज़ थी?
मेरी मदद करो, डॉक।
तुम्हारे लिए, बावर, मुझे लगता है कुछ और भी था।
वह क्या चीज़ है?
उसके हाथ के नाख़ूनों में सिर्फ़ बजरी नहीं थी।
मुझे कुछ त्वचा कोशिकाएँ मिलीं,
जिसका मतलब है कि जब क़ातिल ने उसका बलात्कार करने की कोशिश की तो लड़की ने संघर्ष किया था।
उसका बलात्कार करने की कोशिश की?
उसकी टाँगों के बीच में कुछ खरोंचे थीं,
लेकिन हाइमन सही-सलामत था।
पुलिस इस बारे में जानती है, पर लड़की के परिवार वाले बहुत कुछ झेल चुके थे,
और यह उसकी मौत की वजह नहीं थी, तो...
क्या लड़की के नाख़ूनों में ज़वाड्ज़्की की त्वचा थी?
कहा नहीं जा सकता। ज़वाड्ज़्की के शरीर पर कोई खरोंच नहीं थी।
तो वह कोई और भी हो सकता है।
मैं बस शवों का परीक्षण करता हूँ। उनकी कहानियाँ तो आप सुनाते हैं।
पर ऐसा नहीं है कि कोई और नहीं हो सकता।
हैलो, सेड्रिक।
गुड इवनिंग।
और दुकान बंद हो चुकी है, मिस टीबेरी।
क्या मुझे बस मेरे मैसेज मिल सकते हैं, प्लीज़?
दरअसल, हाँ।
एक मैसेज आपकी माँ का था।
बहुत अच्छी महिला लग रही थीं।
और एक मनोरोग अस्पताल से था।
हैलो, मैं "द बॉल्टिमोर स्टार" की तरफ़ से फ़ोन कर रही हूँ,
मुझे डॉ. मेकेन्ज़ी ने फ़ोन किया था।
ज़रा रुकिए। मैं ट्रांसफ़र करती हूँ।
- मिसेज़ श्वर्ट्ज़? - नहीं, मेरा नाम मॉर्ग...
हाँ, मैं ही बोल रही हूँ।
आपने स्टेफ़न ज़वाड्ज़्की को जो ख़त भेजा था, मैं उसके बारे में बात करना चाहता था।
- हमें लगता है कि इससे काफ़ी मदद होगी अगर... - हाँ?
वह आपसे मिलना चाहता है।
"सन्स एंड डॉटर्स ऑफ़ गॉड" एलेन जी. व्हाइट
ज़वाड्ज़्की।
स्टेफ़न।
मैं मैडेलिन हूँ।
उप-शीर्षक अनुवादक : पुनीत कुसुम